નિશાળોમાં ઈતિહાસ શીખતો આજનો આપણો કુમળી વયનો કિશોર જંગીસખાં, તૈમૂર, નાદિરને હજારો નિર્દોઅ માણસોની કતલ કરનારા એશિયાના નરરાક્ષસો તરીકે ઓળખે છે. બંગાળના નવાબ સિરાજઉદદૌલાએ કલકત્તાની કાળકોટડીમાં ૧૪૪ માણસોને રાત આખી ગોંધી, ગૂંગળાવી માર્યાની ઉટપટાંગ કહાણી અંગ્રેજ રાજકર્તાઓએ આપણી તેમજ પોતાની પ્રજાને ઈતિહાસને નામે પેઢીઓ સુધી ભણાવી. ઇઁગ્લેંડના રાજકવિએ તૈમૂરને ૪૦૦૦૦ માથા વાઢીને પોતાની કબર ચણનારો કહ્યો.